Document ID: 32008R0434

KOMISIJAS REGULA (EK) Nr. 434/2008
(2008. gada 20. maijs)
par nosaukuma ierakstīšanu aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā “Cordero de Navarra” jeb “Nafarroako Arkumea” (AĢIN)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 5. punktu,
tā kā:
(1)
Saskaņā ar Regulas (EK) Nr. 510/2006 6. panta 2. punkta un 17. panta 2. punkta noteikumiem Spānijas pieteikums par nosaukuma “Cordero de Navarra” jeb “Nafarroako Arkumea” reģistrāciju ir publicēts Eiropas Savienības Oficiālajā Vēstnesī (2).
(2)
Saskaņā ar Regulas (EK) Nr. 510/2006 7. panta 3. punkta c) apakšpunkta noteikumiem Francija ir cēlusi iebildumus pret šo nosaukumu reģistrāciju. Francija savā paziņojumā par iebildumiem jo īpaši norādīja to, ka nosaukuma “Cordero de Navarra” vai “Nafarroako Arkumea” reģistrācija apdraudēs likumīgi tirgotu produktu, proti, “Agneau de lait des Pyrénées”, pastāvēšanu, kuru nosaukuma reģistrāciju kā aizsargātu ģeogrāfiskās izcelsmes norādi valsts iestādes izskata kopš 2000. gada. Ierobežotais ģeogrāfiskais apgabals, uz kuru attiecas šis reģistrācijas pieteikums, ietver vēsturisko Lejasnavarras reģionu, kurš pazīstams arī kā “Navarre française” (Francijas Navarra).
(3)
Ar 2007. gada 22. maija vēstuli Komisija aicināja ieinteresētās puses uzsākt apspriedes par šo tematu.
(4)
Tā kā sešu mēnešu laikā Spānija un Francija šādu vienošanos nav panākusi, Komisijai ir jāpieņem lēmums saskaņā ar Regulas (EK) Nr. 510/2006 15. panta 2. punktā minēto procedūru. Ņemot vērā Francijas iesniegto informāciju, Komisijai nav pamata uzskatīt, ka nosaukuma “Cordero de Navarra” jeb “Nafarroako Arkumea” reģistrācija varētu ierobežot “Agneau de lait des Pyrénées” ražotāju tiesības. No paziņojuma par iebildumiem nevar secināt, ka Lejasnavarras vēsturiskajā apgabalā ražotā jēra gaļa tiek tirgota, izmantojot nosaukumu “Navarra”.
(5)
Ņemot vērā šo informāciju, nosaukums “Cordero de Navarra” jeb “Nafarroako Arkumea” jāreģistrē saskaņā ar Regulas (EK) Nr. 510/2006 7. panta 4. punkta noteikumiem.
(6)
Šajā regulā paredzētie pasākumi ir saskaņā ar Aizsargātu ģeogrāfiskās izcelsmes norāžu un cilmes vietas nosaukumu pastāvīgās komitejas atzinumu,
IR PIEŅĒMUSI ŠO REGULU.
1. pants
Šīs regulas pielikumā minēto nosaukumu ieraksta reģistrā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 20. maijā

Labels: 3
17
18
6